**ชื่อโครงการ** ค่าใช้จ่ายในการพัฒนาคุณภาพเครือข่ายโรงเรียนสังกัดกรุงเทพมหานคร

**หน่วยงานที่รับผิดชอบ** ฝ่ายการศึกษา สำนักงานเขตราษฎร์บูรณะ

**ปีงบประมาณ** พ.ศ. ๒๕70

**๑. หลักการและเหตุผล**

 พระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม (ฉบับที่ 2) พ.ศ.2545 และ (ฉบับที่ 3) พ.ศ.2553 มาตรา ๔๘ กำหนดให้หน่วยงานต้นสังกัดและสถานศึกษาจัดให้มีระบบการประกันคุณภาพในสถานศึกษาและให้ถือว่าการประกันคุณภาพภายในเป็นส่วนหนึ่งกระบวนการบริหารการศึกษาที่ต้องดำเนินการต่อเนื่องเพื่อนำไปสู่การพัฒนาคุณภาพและมาตรฐานการศึกษาและเพื่อรองรับการประกันคุณภาพภายนอกตามมาตรา 50 และ 51 แห่งพระราชบัญญัติฉบับเดียวกัน

 เนื่องจากการพัฒนาคุณภาพการศึกษาจำเป็นต้องทำอย่างต่อเนื่อง โรงเรียนในสังกัดกรุงเทพมหานครต้องมีกระบวนการพัฒนาด้วยคุณภาพที่เข้มแข็ง มีคุณภาพสูง จึงจะทำให้คุณภาพยั่งยืน และที่สำคัญคือคุณภาพที่ผู้เรียนเป็นที่ยอมรับศรัทธาของสังคมได้ตลอดไป กรุงเทพมหานครจึงได้กำหนดนโยบายการพัฒนาคุณภาพทุกโรงเรียนให้มีคุณภาพสูงทัดเทียมกัน โดยใช้ระบบเครือข่ายทางการศึกษาเป็นกลยุทธ์ในการให้กลุ่มโรงเรียนช่วยเหลือเกื้อกูลในการพัฒนาคุณภาพการศึกษาระหว่างโรงเรียนในสังกัดกรุงเทพมหานครตามโครงการพัฒนาคุณภาพเครือข่ายโรงเรียน ซึ่งเป็นโครงการที่เน้นการพัฒนาระบบคุณภาพภายใน การสร้างผู้นำทางวิชาการ การแลกเปลี่ยนการเรียนรู้ การพัฒนาองค์ความรู้สู่การสร้างนวัตกรรมทางการบริหารและการจัดการเรียนรู้ฯลฯ ทั้งนี้เพื่อการผดุงคุณภาพ และยกระดับคุณภาพของโรงเรียนให้สูงขึ้นอย่างต่อเนื่อง

**๒.วัตถุประสงค์**

 ๒.๑ เพื่อส่งเสริมให้เครือข่ายโรงเรียนเกิดการพัฒนาคุณภาพร่วมกันเกี่ยวกับการแสดงผลงานการคัดเลือกผู้นำทางวิชาการและการประกวดหรือแข่งขันความสามารถ

 ๒.๒ เพื่อพัฒนาความรู้ความเข้าใจแนวทางในการพัฒนาคุณภาพของเครือข่ายโรงเรียน

**๓. เป้าหมาย**

 ๓.๑ ด้านปริมาณ

 3.1.1 กลุ่มเป้าหมาย เป็นข้าราชการครูและบุคลากรทางการศึกษากรุงเทพมหานคร/ข้าราชการกรุงเทพมหานครสามัญ

 3.1.2 ผู้เกี่ยวข้อง ได้แก่ เจ้าหน้าที่ดำเนินการ และวิทยากร

 ๓.๒ ด้านคุณภาพ

 ๓.๒.๑ เครือข่ายโรงเรียนได้ร่วมกันจัดนิทรรศการแสดงผลงานการคัดเลือก “ครูดีเด่น” ซึ่งเป็นผู้นำทางวิชาการและการประกวดหรือแข่งขันความสามารถ

 3.2.2 ผู้เข้าร่วมโครงการมีความรู้ความเข้าใจแนวทางพัฒนาคุณภาพทิศทางเดียวกัน

**๔. ลักษณะโครงการ**

 4.1 เป็นโครงการตามภารกิจประจำของหน่วยงาน เป็นโครงการต่อเนื่อง

 4.2 เป็นโครงการที่สอดคล้องและเชื่อมโยงกับกับยุทธศาสตร์/แผน สอดคล้องกับแผนพัฒนากรุงเทพมหานคร ระยะ 20 ปี ระยะที่ 3 (พ.ศ. 2566 - 2570) ยุทธศาสตร์ที่ 3 การลดความเหลื่อมล้ำด้วยการบริหารเมืองรูปแบบอารยะสำหรับทุกคน ยุทธศาสตร์ย่อยที่ 3.3 การศึกษาสำหรับทุกคนและสอดคล้องกับสอดคล้องกับแผนปฏิบัติราชการกรุงเทพมหานคร ประจำปี พ.ศ. 2570 ยุทธศาสตร์ด้านที่ 6 ด้านเรียนดี ข้อ 6.3 Transform หลักสูตรและห้องเรียนดิจิทัล ประเด็นพัฒนา 6.3.1 นักเรียนได้รับการพัฒนาทักษะ การเรียนรู้รูปแบบใหม่และได้รับการส่งเสริมความรู้ตามความสนใจของตนเอง ร้อยละของนักเรียนมีผลสัมฤทธิ์ผ่านเกณฑ์การประเมินตามมาตรฐานกลางร้อยละ 90 OKR จำนวนโรงเรียนที่จัดกระบวนการโรงเรียนแห่ง การเรียนรู้ (Learning School) อย่างน้อย 1 Loop (ประกอบด้วย Lesson Study ร่วมกับครูบัดดี้, การประชุม PLC , การเปิดห้องเรียนให้ครูร่วมแลกเปลี่ยนเรียนรู้ (Open Class) และร่วมถอดบทเรียนในงาน Symposium) สอดคล้องกับแผนปฏิบัติราชการสำนักงานเขตราษฎร์บูรณะ ประจำปีงบประมาณ พ.ศ. 2570 และสอดคล้องกับ

นโยบายผู้ว่าราชการกรุงเทพมหานคร P065 After School Program เรียน เล่น หลังเลิกเรียน

 4.3 รูปแบบโครงการเป็นการจัดกิจกรรม

**๕. ระยะเวลาและสถานที่ดำเนินการ**

เครือข่ายโรงเรียนที่ 75 ดำเนินการระหว่างเดือนตุลาคม 2569 - กันยายน 2570

ณ โรงเรียนสังกัดกรุงเทพมหานคร ในพื้นที่เขตราษฎร์บูรณะ

**๖. แผนปฏิบัติการ**

|  |  |
| --- | --- |
| **ขั้นตอนการดำเนินงาน** | **ปีงบประมาณ พ.ศ. 2570** |
| **พ.ศ. 2569** | **พ.ศ. 2570** |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1. ขออนุมัติโครงการและขออนุมัติเงินประจำงวด |  |  |  |  |  |  |  |  |  |  |  |  |
| 2. จัดสรรงบประมาณให้กับโรงเรียนเครือข่ายโรงเรียนที่ 75 |  |  |  |  |  |  |  |  |  |  |  |  |
| 3. ประชุมหารือเพื่อวางแผนการดำเนินงาน |  |  |  |  |  |  |  |  |  |  |  |  |
| 4. จัดทำคำสั่งแต่งตั้งคณะกรรมการดำเนินงาน |  |  |  |  |  |  |  |  |  |  |  |  |
| 5. ประสานโรงเรียนเครือข่ายโรงเรียนที่ 75 ดำเนินการตามโครงการ โดยเครือข่ายโรงเรียนที่ 75 ดำเนินการจัดหาวัสดุสำหรับจัดนิทรรศการ การคัดเลือก “ครูดีเด่น” การประกวดหรือแข่งขันความสามารถของข้าราชการครูและบุคลากรทางการศึกษากรุงเทพมหานคร และนักเรียน พร้อมทำเอกสารเผยแพร่ผลงาน และรายงานสำนักการศึกษา |  |  |  |  |  |  |  |  |  |  |  |  |
| 6. สรุปผลการดำเนินโครงการ |  |  |  |  |  |  |  |  |  |  |  |  |

**๗. งบประมาณ**

 เบิกจ่ายจากงบประมาณรายจ่ายประจำปี พ.ศ. 2570 งานงบประมาณโรงเรียน งบรายจ่ายอื่น รายการค่าใช้จ่ายในการพัฒนาคุณภาพเครือข่ายโรงเรียนสังกัดกรุงเทพมหานคร เป็นเงิน ๙๐,๐๐๐.- บาท (เก้าหมื่นบาทถ้วน) มีรายละเอียด ดังนี้

|  |  |  |  |  |
| --- | --- | --- | --- | --- |
| **กิจกรรม** | **กลุ่มเป้าหมาย** | **รายการค่าใช้จ่าย** | **จำนวนเงิน****(บาท)** | **กฎหมาย ระเบียบที่เกี่ยวข้อง** |
| การจัดนิทรรศการคัดเลือก “ครูดีเด่น” และประกวดหรือแข่งขันความสามารถของข้าราชการครูและบุคลากรทางการศึกษากรุงเทพมหานครและนักเรียน | เครือข่ายโรงเรียนที่ 75 | 1. การจัดนิทรรศการ- ค่าวัสดุ- ค่าอาหาร อาหารว่างและเครื่องดื่ม2. การคัดเลือก “ครูดีเด่น” - ค่าตอบแทนกรรมการ- ค่าโล่ ค่าเกียรติบัตรหรือหนังสือรับรอง- ค่าอาหาร อาหารว่างและเครื่องดื่ม3. การประกวดหรือแข่งขัน- ค่าตอบแทนกรรมการ- ค่าโล่ ค่าเกียรติบัตรหรือหนังสือรับรอง- ค่าอาหาร อาหารว่างและเครื่องดื่ม | 90,000 | - ระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน พ.ศ. 2555 และแก้ไขเพิ่มเติม (ฉบับที่ 2) พ.ศ. 2560 ข้อ 33 วรรคสาม (2)- ระเบียบกรุงเทพมหานคร ว่าด้วยการเบิกจ่ายค่าใช้จ่ายในการจัดงานหรือกิจกรรมของหน่วยงานในสังกัดกรุงเทพมหานคร พ.ศ. 2554 ข้อ 5 (2) (ก) (ง)- หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว395 ลงวันที่ 10 ตุลาคม 2560 เรื่อง การจัดหาอาหาร อาหารว่าง และเครื่องดื่ม และค่าเช่าที่พัก ของหน่วยงานของรัฐตามระเบียบกระทรวงการคลัง ว่าด้วยค่าใช้จ่ายในการฝึกอบรมการจัดงาน และการประชุมระหว่างประเทศ พ.ศ. 2549 ระเบียบกระทรวงการคลัง ว่าด้วย การเบิกจ่ายค่าใช้จ่ายในการบริหารงานของส่วนราชการ พ.ศ. 2553 หรือระเบียบที่เกี่ยวข้องของหน่วยงานของ 2553 หรือระเบียบที่เกี่ยวข้องของหน่วยงานของรัฐ- ระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 22 ข้อ 79 วรรคหนึ่ง |
| **รวมจำนวนเงิน** | **90,000** |  |
| **(เก้าหมื่นบาทถ้วน)** |

 ทั้งนี้ขอถัวจ่ายเบิกค่าใช้จ่ายได้ตามความเป็นจริงในกรณีรายการใดรายการหนึ่งไม่พอแต่ไม่เกินวงเงินงบประมาณตามเงินที่ได้รับอนุมัติ

**๘. ความเสี่ยงของโครงการและแนวทางการบริหารความเสี่ยง**

|  |  |  |
| --- | --- | --- |
| **ความเสี่ยง** | **การประเมินความเสี่ยง** | **แนวทางการบริหาร****ความเสี่ยง** |
| **โอกาส****ที่จะเกิด** | **ผลกระทบ** | **ระดับของ****ความเสี่ยง** |
| ผู้เข้าร่วมโครงการอาจมีภารกิจซ้ำซ้อนไม่สามารถเข้าร่วมกิจกรรมครบตามจำนวนที่กำหนด | 2 | 1 | 2(น้อย) | ประชาสัมพันธ์การดำเนินงานและส่งคำสั่งก่อนดำเนินงานเป็นระยะเวลานาน |

**๙. ประโยชน์ที่คาดว่าจะได้รับ**

9.๑ โรงเรียนในเครือข่ายโรงเรียนมีการพัฒนาตนเอง และสามารถช่วยเหลือซึ่งกันและกันอย่างมีประสิทธิภาพ

 9.2 เครือข่ายโรงเรียนมีการพัฒนาคุณภาพอย่างเป็นระบบ และเป็นที่ยอมรับจากสาธารณชน

**๑๐. การติดตามประเมินผล**

 ๑๐.๑ ตัวชี้วัดความสำเร็จ

|  |  |  |  |  |
| --- | --- | --- | --- | --- |
| **ตัวชี้วัด** | **ค่าเป้าหมาย** | **ประเภท****ตัวชี้วัด** | **วิธีการคำนวณ/เครื่องมือในการใช้วัด** | **ระยะเวลา** |
| ร้อยละของผู้เข้าร่วมโครงการที่มีความรู้ความเข้าใจแนวทางในการพัฒนาคุณภาพเครือข่ายโรงเรียน | ร้อยละ 80 | ผลผลิต | จำนวนผู้เข้าร่วมโครงการทั้งหมด x 100/จำนวนผู้เข้าร่วมกิจกรรมที่มีความรู้ความเข้าใจแนวทางการพัฒนาคุณภาพของเครือข่ายโรงเรียน | ตลอดปีงบประมาณ |

 10.2 การติดตามความก้าวหน้า

 เป็นการติดตามความก้าวหน้าโดยศึกษานิเทศก์ที่รับผิดชอบโรงเรียนในเครือข่ายโรงเรียนตามเกณฑ์ที่กำหนดซึ่งแบ่งเป็น 2 ระยะได้แก่ระยะที่ 1 เป็นการติดตามระหว่างการดำเนินงานและระยะที่ 2 เป็นการติดตามหลังเสร็จสิ้นการดำเนินงาน

๑๐.3 การประเมินผลโครงการ

 10.3.1 การประเมินผลสำเร็จในการดำเนินงานโครงการด้วยการนิเทศติดตามของศึกษานิเทศก์เกี่ยวกับการจัดนิทรรศการแสดงผลงานการคัดเลือกผู้นำทางวิชาการและการประกวดหรือแข่งขันความสามารถการประเมินคุณภาพเครือข่ายโรงเรียนการสอบถามความรู้ความเข้าใจของผู้เข้าร่วมกิจกรรมและการสัมภาษณ์ความพึงพอใจ

 10.3.2 การวิเคราะห์ผลการดำเนินการโดยใช้ค่าร้อยละและการวิเคราะห์เนื้อหา

ลงชื่อ.............................................. ผู้เสนอโครงการ

(นายชัยญา จันดี)

นักวิชาการศึกษาชำนาญการพิเศษ

หัวหน้าฝ่ายการศึกษา สำนักงานเขตราษฎร์บูรณะ